Nida

היא עיירה נופש מקסימה ומטופחת שחובה לבקר בו כאשר נמצאים ב**ליטא**.

נמצאת בקצה לשון יבשתית שמוקפת מים משני צידיה. מצד אחד הים הבלטי ומצד שני מה שנקרא ימת קורניאן. אל נידה ניתן להגיע ברכב או באוטובוס שמעביר את הנוסעים אל הלשון באמצעות מעבורת מעיר הנמל קלייפדה Klaipeda או לחלופין עם שירות ספינות קטנות שיוצאות מהחוף שממול לרצועת היבשה. הכביש ברצועה חוצה יער משני צידי הכביש ועובר מספר עיירות קטנות לפני שמגיעים לנידה. המרחק מהמעבורת ועד נידה הוא כ - 60 ק"מ. אם מגיעים עם רכב פרטי יש לקנות כרטיס לרכב בקופה לפני העליה למעבורת (אין צורך לצאת מהרכב כדי לקנות את הכרטיס).

הנסיעה במעבורת אורכת כ-10 דקות בלבד ונעשית במעבורות חדישות שיוצאות כל כחצי שעה לא בעונה אולם בעונת הקיץ המעבורות עובדות ללא לוח זמנים ושטות הלוך חזור ללא המתנה. הבעיה העיקרית בסופי שבוע בקיץ הוא התור הארוך לעליה על המעבורת.... אין צורך לשמור את הכרטיס כי זו הדרך היחידה חזרה ולא מבקשים כרטיס בדרך חזור.

הדרך מתפתלת בין עצי היער ואחרי כ-10 דקות נסיעה יש מחסום שבו צריך לשלם מס טבע/אקולוגיה על כל רכב ( 20 יורו בקיץ ו 5 יורו בשאר עונות השנה) שמיועד לשמר את הרצועה.

נידה עצמה היא עיר תיירות לכל דבר ומלאה במלונות קטנים בדרך כלל, כמעט כל בית שני משכיר חדרים חלקם על בסיס גולגולת/מיטה. בעונה כמעט אין סיכוי למצוא מקום אם לא הזמנת מראש.

בקיץ יש בנידה יריד שמושך רבבות תיירים ותושבים ליטאים מכל המדינה. ביריד ניתן למצוא עבודות יד מעץ, מתכת, פשתן וכדומה. כמו כן, מתקיימות הצגות של מלחמות אבירים לזכר התקופה שליטא שלטה מהים הבלטי ועד הים השחור.

החוף מסודר ונקי מאד אבל לא תמיד ניתן למצוא חנייה בקלות במגרש החניה ליד החוף.

קיימים חוף לנשים בלבד ולידו חוף נודיסטים.

הרבה מסעדות דייגים וכן ניתן לקנות בכל פינה כמעט דגים מעושנים שנדוגו עוד באותו בוקר. מומלץ וטעים! מעבורת חזרה לקלייפדה יש עד 22:00 - תלוי בעונה!

**הוראות הגעה:**מעבורת מעיר הנמל קלייפדה שלחוף הים הבלטי יש שילוט מדוייק בעיר שעוזר למצוא את הנמל.

מני מוטולה 37065936144+ menytour@gmail.com